CELEX: 62020TN0088
Language: et
Date: 2020-02-13 00:00:00
Title: Kohtuasi T-88/20: 13. veebruaril 2020 esitatud hagi – Rivière jt versus parlament

6.4.2020   
            
            
               ET
            
            
               Euroopa Liidu Teataja
            
            
               C 114/17
            
         
      13. veebruaril 2020 esitatud hagi – Rivière jt versus parlament
      (Kohtuasi T-88/20)
      (2020/C 114/18)
      Kohtumenetluse keel: prantsuse
      
         Pooled
      
      
         Hageja: Jérôme Rivière (Nice, Prantsusmaa) ja veel kümme hagejat (esindaja: advokaat F. Wagner)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Parlamendi presidendi 13. jaanuari 2020. aasta suuline otsus, millega keelati saadikute laudadel rahvuslippude eksponeerimine;
               
            
                  —
               
               
                  mõista kohtukulud välja Euroopa Parlamendilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimese väite kohaselt on rikutud ja moonutatud nii õiguslikult kui faktiliselt Euroopa Parlamendi kodukorra artiklit 10, samuti on rikutud Euroopa Liidu lepingu artiklit 4, eelkõige mis puudutab asjaolu, et parlamendi liikme lauale paigutatud väike lipp ei ole vimpel ega loosung. Niisuguse lipu olemasolu ei häiri parlamendi töö nõuetekohast läbiviimist, parlamendi tehniliste seadmete nõuetekohast toimimist ega istungitesaali korda ning ei kujuta endast ebasobivat käitumist.
               
            
                  2.
               
               
                  Teise väite kohaselt on rikutud Euroopa Parlamendi varasemat praktikat ja õiguskindluse põhimõtet, mida Euroopa Liidu Kohus on oma praktikas tunnustanud kui „aluspõhimõtet“.
               
            
                  3.
               
               
                  Kolmanda väite kohaselt on tegemist võimu kuritarvitamisega, kuna Euroopa Parlamendi kodukorra artikli 22 järgi ei ole presidendil üksi pädevust keelduda parlamendi liikmele sõna andmisest viimase tuginetaval põhjusel. Hagejad väidavad, et istungite läbiviimisega seotud küsimusi korraldab Euroopa Parlamendi büroo.